  Майя Бывальцева Нянь, сакыр но кеньыръёс вуттӥзы Симонихае, кытчы кылем удмуртарняе вуылӥз Удмуртилэн тӧроезлэсь ужзэ огдырлы быдэсъясь Александр Бречалов. Туннэ, 10-тӥ оштолэзе, улосвыл кивалтӥсь журналистъёслы вераз, палэнэ кылем улон интыын югдур быдэсак чаклаське шуыса. «Нянь, сакыр, кеньыръёс нуизы, ужало участковой но паспорт сётъян ёзэсысь ӧнерчиос», - вераз тӧролэсь ужзэ быдэсъясь. Бречалов пусйиз, калыклы эмъюрттэт ласянь но юрттозы шуыса. «Со вакытлы, куке калыклы карозь мыныны секыт, ми кулэяськонъёсты быдэстом», — вераз со. Улосвыл кивалтӥсь верамъя, кивалтэтлэн котькуд ёзчиез борды палэнэ кылем улон интыос юнматэмын луыны кулэ, адямиос шугъяськонъёсынызы огназы медаз кыле. «Мон кивалтэтысь ужъюлтошъёсын вераськи, Виктор Алексеевичез кури (Савельевез, кивалтэтлэсь тӧрозэ — ред.), соослэн озьы но котькудӥз борды муниципал ёрос но кар округ юнматэмын кадь, но туннэ ми эшшо огпол солы саклык висъям. Котькудӥз борды — ми татын трос, ми ӧжыт ум басьтӥське, азьвыл юнматэм ёросъёсты сяна, муниципал ёрос яке кар округ гинэ ӧвӧл, палэнэ кылем интывылъёсты — Симоника выллемъёссэ — юнматоно. Ужпум коньдэт яке будэтэм ужан нунал сярысь ӧвӧл, со адями кусыпъёс. Лэсьтоно озьы, калыклэн ваньмыз кулэез мед луоз. Со адямилэн кылкутонэз. Мон тани басьтӥсько Симонихаез. Нунал пумозь ми люкыломы (мукет шугъяськытӥсь интыосты — ред.), ужъюлтошъёс мыным ивортозы», — вераз Бречалов. Озьы ик со вераз Сарапулын куашкан калэ вуэм юртъёсын улӥсьёсты мукет интые выжтонъя муниципал программаез кылдытонъя малпанъёс сярысь, со Симонихаын улӥсьёслэсь шугъяскьонъёссэс сэрттыны-пертчыны луонлык сётоз. «Сарапуллэн тӧроез Ессен Александр Александрович но министр Маринин Иван Васильевич кичӧлтонэн потӥзы, али соос сое дасяло, муниципал программаез, улыны ярантэм но куашкан калэ вуэм юртъёсын улӥсьёсты выжтонъя Сарапуллэсь кар программазэ. Ми соосын та ужпумез эскеримы, витьытэк, кызьы со асьмелэн луэ, федерал программаез. Малпасько, Владимир Владимирович Путин сотэк но туж трос лэсьтӥз, асьмелэн ужпуммы, улосвыл тӧрлыкъёслэн, муниципал тӧрлыкъёслэн — адямиослэсь шугъяськонъёссэс сэрттон-пертчон понна мукет луонлыкъёс шедьтон», — вераз улосвыл кивалтӥсьслэсь ужзэ быдэсъясь. Солэн кылъёсызъя, программаез арня ортчыса возьматозы. Со Симнохиын улӥсь ӧжтысэ 20 семьяослэсь шугъяськонъёссэс палэнтоз. Тегъёс: Мерлык Сарапул Удмуртия сиён-юонъёс АлександрБречалов  